১৯৩৯ থেকে ১৯৪৫ সাল পর্যন্ত দ্বিতীয় বিশ্বযুদ্ধে বৃটিশ সেনাবাহিনীর নেতৃত্বাধীন মিত্র বাহিনীর সৈনিক হিসেবে তৎকালীন অবিভক্ত ভারতের অন্তর্গত বৃহত্তর দিনাজপুরের ২৩ জন সৈনিক অংশগ্রহণ করেন। বৃটিশ বাহিনীতে কর্মরত সৈনিকদের প্রতি বছর আর্থিক অনুদান প্রদান করা হয়ে থাকে। জীবিত সৈনিক গণ ৪ হাজার ৫৭৫ টাকা হারে এবং বিধবা স্ত্রীগন ৩ হাজার  ৫৭৫ টাকা হারে প্রতি বছর অনুদান পেয়ে আসছে। রয়েল কমনওয়েল্‌থ এক্স সার্ভিস লীগের উদ্যোগে সশস্ত্র বাহিনী বোর্ড বৃটিশ সৈনিকদের তালিকা এবং অনুদান প্রদান সংক্রান্ত যাবতীয় কাজ করে আসছে। জানা যায়, বর্তমানে সারা দেশে ৩৪২ জন জীবিত বৃটিশ সৈনিক ও ২১৪ জন তাদের বিধবা স্ত্রী রয়েছে।